✦ सबसे पहले मन, वाणी एवं कर्म से शुद्धचित्त होकर संकल्प पूर्वक अपने गुरुदेव ,कुलदेवता ,स्थान व ग्राम-देवता को याद करके, सर्वप्रथम शुद्धि एवं पूजन करना चाहिए। अपने गुरुदेव के श्री विग्रह व श्रीगणेश की प्रतिमा, दुकान, कार्यालय या गद्दी व आसन आदि के दाहिनी ओर स्थापित करनी चाहिए। यदि स्थानाभाव अथवा अन्य कारण से असुविधा हो तो आसन (गद्दी) के शीर्ष (ऊपर) की ओर गुरु चित्र ,गणपति को लक्ष्मी के साथ स्थापित करना चाहिए ।